sagorsarker/bangla-wikipedia huggingface dataset:
আলোকচিত্রগ্রাহী ফিল্ম

আলোকচিত্রগ্রাহী ফিল্ম () হলো স্বচ্ছ প্লাস্টিক ফিল্ম বেসের একটা ফিতা বা পাত, যার এক পাশে থাকে জেলাটিন ইমালশন—যে ইমালশনে আণুবীক্ষণিক আলোক-সংবেদী সিলভার হ্যালাইডের স্ফটিক। স্ফটিকের আকার ও অন্যান্য বৈশিষ্ট্যের ভিত্তিতে ফিল্মের সংবেদনশীলতা, কনট্রাস্ট এবং রেজুলিউশন নির্ধারিত হয়।
১৬৪৫ সালে জার্মান বিজ্ঞানী অ্যাথানাসিউস কিরখের আবিষ্কার করলেন ম্যাজিক লণ্ঠন। স্বচ্ছ মাধ্যমের ওপর ছবি এঁকে সেটাকে লেন্সের মধ্য দিয়ে পর্দার প্রতিফলিত করাই ছিল ম্যাজিক লণ্ঠনের আসল কায়দা। এভাবে ক্যামেরা বা ফিল্ম তৈরির আগে তৈরি হল প্রজেক্টরের আদি সংস্করণ।
১৮১৬ সালে ফরাসি রসায়নবিদ নিসেফোরে নিপসে প্রথম আলোকচিত্র তোলেন। ১৮২৪-এ জোসেফ প্লেটো বেলজিয়ামে আবিষ্কার করেন ক্যামেরা শাটার। এর পরপরই ১৮৩০ সালে ব্রিটিশ বিজ্ঞানী ফক্স ট্যাবলেট তৈরি করেন প্রথম নেগেটিভ ছবি।
১৮৭২ সালে একটি মজার ঘটনার মধ্য দিয়ে প্রথম মুভি ক্যামেরা তৈরি হয়। ক্যালিফোর্নিয়ার গভর্নর লিল্যান্ত ছিলেন ঘোরার রেসের দারুণ ভক্ত। ১৮৭২ এ তিনি তাঁর এক বন্ধুর সাথে আজব বাজি ধরলেন। লিল্যান্ত বললেন ঘোড়া দৌড়ানোর সময় কোন এক মুহূর্তে তার সবগুলো পা-ই শূন্যে থাকে। বন্ধু বললেন এটা হতেই পারেনা। বাজীতে জেতার জন্যে লিল্যান্ত ইংরেজ বিজ্ঞানী এডওয়ার্ড মেব্রীজকে ছুটন্ত ঘোড়ার পায়ের ছবি তুলতে বললেন। সাতবছরের একটানা গবেষণার পর মেব্রীজ রেসের মাঠের বিভিন্ন জায়গায় ক্যামেরা বসিয়ে ছুটন্ত ঘোড়ার পায়ের ছবি তুললেন। সত্যিই দেখা গেল, ছুটন্ত ঘোড়ার সবগুলো পা-ই বিশেষ একটি মুহূর্তও শূন্যে থাকে। এই গবেষণা কাজে লাগিয়ে ১৮৮২ সালে মেব্রীজ ড্রাই প্লেট ফটোগ্রাফিক পদ্ধতি আবিষ্কার করলেন। এবছর এপদ্ধতি ব্যবহার করে জুল মারে নামে একজন বিজ্ঞানী আবিষ্কার করলেন ফটোগান। তৈরি হলো প্রথম মুভি ক্যামেরা। সবদিক থেকেই এটি ছিল রাইফেল, শুধু কার্তুজের বদলে এতে থাকতো ফটো- প্লেট । এই রাইফেল ক্যামেরা দিয়ে ছবি তুলতে তুলতেই চলচ্চিত্রে চিত্রগ্রহণের স্থায়ী নাম হয়ে গেল - শুটিং। ১৮৯০ সালে ইস্টম্যান তৈরি করলেন প্রথম পূর্ণাঙ্গ ফটোফিল্ম। ১৮৯৫ সালের ২৮ ডিসেম্বর চলচ্চিত্রের ইতিহাসে এক জ্বলজ্বলে দিন। ফরাসী দু'ভাই - অগুস্ত লুমিয়ের (১৮৬২-১৯৫৪) আর লুই লুমিয়ের ( ১৮৬৪-১৯৪৮) এদিন প্যারিসে আর্কল্যাম্প প্রজেক্টর দিয়ে নিজেদের তৈরি চলচ্চিত্র প্রদর্শন করেন।
চাঁদপাড়া বানী বিদ্যা বিথী

চাঁদপাড়া বানী বিদ্যা বিথী হল চাঁদপাড়ার একটি উচ্চ মাধ্যমিক বিদ্যালয়। এটি পশ্চিমবঙ্গের বনগাঁ মহকুমার চাঁদপাড়ায় অবস্থিত। বিদ্যালয়টিতে ১১০০+ জন ছাত্র-ছাত্রী পঠন-পাঠনে যুক্ত রয়েছে। বিদ্যালয়টি ১৯৫০ সালে স্থাপিত হয়। বিদ্যালয়টিতে ১০+২ শ্রেণী পর্যন্ত পাঠ দান করা হয়। একদা অঞ্চলের মধ্যে বিদ্যালয়টি সবচেয়ে প্রাচীন ও অগ্রগণ্য শিক্ষা প্রতিষ্ঠান।
রহনপুর মহিলা কলেজ

রহনপুর মহিলা কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
রহনপুর মহিলা কলেজ ১৯৯৪ সালে প্রতিষ্ঠিত।
রহনপুর পি. এম. আইডিয়াল কলেজ

রহনপুর পি. এম. আইডিয়াল কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
এটি চাঁপাইনবাবগঞ্জ জেলার গোমস্তার উপজেলায় বেগুনবাড়ি গ্রামে অবস্থিত।
গোমস্তাপুর সোলেমান মিঞা ডিগ্রি কলেজ

গোমস্তাপুর সোলেমান মিঞা ডিগ্রি কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত একটি স্বনামধন্য শিক্ষা প্রতিষ্ঠান। কলেজটি ১৯৮৪ সালে প্রতিষ্ঠিত হয়। এটি মাধ্যমিক ও উচ্চ মাধ্যমিক শিক্ষা বোর্ড এর অধীনে পরিচালিত।
এটি চাঁপাইনবাবগঞ্জ জেলার গোমস্তার উপজেলা সদরের গোমস্তাপুর বাস স্ট্যান্ড এর পশ্চিমে অবস্থিত।
বিশ্ব আলোকচিত্র দিবস

বিশ্ব আলোকচিত্র দিবস পালন করা হয় প্রতি বছর ১৯ আগস্ট ৷ সারা পৃথিবীতে সবাই বিভিন্ন অনুষ্ঠানের মধ্য দিয়ে পালন করে বিশ্ব আলোকচিত্র দিবস।
১৮৩৭ সালে নাইসফোর নিপেক ও লুইস ডেগুরে ডেগুরে টাইপ ফটোগ্রাফিক সিস্টেম আবিষ্কার করেন। এই উপায়ের নাম হল ড্যাগুইররিয়ো টাইপ। বিজ্ঞানী লুই দাগের সর্বপ্রথম ছবি তোলার ব্যবহারিক এ উপায় আবিষ্কার করেন। তার নাম অনুসারেই ছবি তোলার এই উপায়ের নাম দেয়া হয় ড্যাগুইররিয়ো টাইপ ফটোগ্রাফি। তখন থেকেই ফটোগ্রাফিতে এক নতুন অধ্যায়ের সূচনা হয়। ১৮৩৯ সালের ১৯ আগস্ট সবার প্রথম ফরাসি সরকার ১৯ আগস্টকে বিশ্ব ফটোগ্রাফি দিবস হিসেবে ঘোষণা করেন।
১৮৩৯ সাল থেকে আগস্ট মাসের উনিশ তারিখ কে আলোকচিত্রের দিন হিসেবে উদ্‌যাপন করে আসছে পুরো পৃথিবী। ড্যাগুইররিয়ো টাইপ ফটোগ্রাফি মুক্তি লাভের সেই দিনটিকে স্মরণ করার উদ্দেশ্যে প্রতি বছরের এই দিন বিশ্ব আলোকচিত্র দিবস হিসেবে উদযাপিত হয়ে থাকে। এছাড়াও শুরু থেকে আজ পর্যন্ত ফটোগ্রাফির অগ্রযাত্রায় যে সকল মানুষ নিরলস কাজ করে গেছেন তাদের প্রতি শ্রদ্ধা জানাতেই দিনটি পালন করা হয়।
বিশ্ব আলোকচিত্র দিবস উপলক্ষে ১৯ আগস্ট বাংলাদেশের বিভিন্ন ফটোগ্রাফার কমিউনিটি এর উদ্যোগে শোভাযাত্রা, আলোচনা অনুষ্ঠান ও তথ্যচিত্র প্রদর্শিত হয়। ফটোগ্রাফারদের প্রযোজনায় আলোকচিত্রের বিবর্তন ও ভবিষ্যৎ বিষয়ে তথ্যচিত্র ও প্রদর্শিত হয়।
যোরহাট লোকসভা কেন্দ্র

যোরহাট লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম।
যোরহাট লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত
টিয়ক

টিয়ক যোরহাট জেলার একটি ছোট শহর যা জেলাসদর যোরহাট থেকে প্রায় ২৫ কি.মি. দূর ।
টিয়ক -এ অবস্থিত।
জাতীয় মহাসড়ক ৩৭ টিয়ক শহর দিয়ে আসামের অন্য়ান্য় অংশের সঙ্গে সংযুক্ত হয়। যোরহাট বিমানবন্দর এই শহরটির নিকটতম শহর।
টিয়ক যোরহাট (লোকসভা কেন্দ্র)-এর একটি অংশ।
ডিব্রুগড় লোকসভা কেন্দ্র

ডিব্রুগড় লোকসভা কেন্দ্র উত্তর-পূর্ব ভারতের আসাম রাজ্যের ১৪ টি এবং ভারতের ৫৪৩ টি লোকসভা কেন্দ্রের অন্যতম।
ডিব্রুগড় লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:
সার্হি সাম্পার

সার্হি সাম্পার মন্তানা (জন্মঃ ২০ জানুয়ারি ১৯৯৫) একজন স্পেনীয় পেশাদার ফুটবলার যিনি লা লিগার দল ফুটবল ক্লাব বার্সেলোনার হয়ে ডিফেন্সিভ মিডফিল্ডার হিসেবে খেলেন।
২০০১ সালে মাত্র ৬ বছর বয়সে সাম্পার এফসি বার্সেলোনার প্রশিক্ষণ কেন্দ্র লা মাসিয়ায় যোগ দেন। ২০০৩ সালে সাম্পারকে বার্সেলোনা বিতে অন্তর্ভুক্ত করা হয়। ২০১৪ সালের ১৭ সেপ্টেম্বর সাইপ্রাসের ক্লাব "অ্যাপোয়েল" এর বিপক্ষে উয়েফা চ্যাম্পিয়নস লিগ এর ম্যাচে সাম্পারের বার্সেলোনা মূল দলে অভিষেক হয়। পরে ২০১৬-১৭ মৌসুমের জন্য সাম্পারকে গ্রানাদায় ধারে খেলতে পাঠানো হয়। ২০১৭-১৮ মৌসুমে আবারও সাম্পার ধারে খেলতে যান আরেক স্পেনীয় ক্লাব লাস পালমাসে। পরে ইঞ্জুরির কারণে তাকে বার্সেলোনায় ফেরত আনা হয়।
সাম্পার স্পেন অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯ এবং অনূর্ধ্ব-২১ দলের হয়ে খেলেছেন।
দেনিস সুয়ারেস

দেনিস সুয়ারেস ফের্নান্দেস (জন্মঃ ৬ জানুয়ারি ১৯৯৪) একজন স্পেনীয় পেশাদার ফুটবলার যিনি স্পেন জাতীয় দল ও স্পেনীয় ক্লাব সেলতা ভিগোর হয়ে সেন্ট্রাল মিডফিল্ডার হিসেবে খেলেন।
প্রতিযোগিতামূলক ফুটবলে দেনিস সুয়ারেসের অভিষেক হয় ম্যানচেস্টার সিটির হয়ে ২০১১ সালে। ২০১৩ সালে তিনি বার্সেলোনায় যোগ দেন। পরবর্তিতে তাকে বার্সেলোনা বি দলে পাঠানো হয়। ২০১৪ সালে তাকে বার্সেলোনা সেভিয়া ধারে পাঠায়। ২০১৫ সালে তিনি "ভিয়ারিয়ালে" যোগ দেন। ২০১৬ সালে বার্সেলোনা তাকে পূনরায় ক্রয় করে। ২০১৯ সালে বার্সেলোনা তাকে ইংলিশ প্রিমিয়ার লিগ এর দল আর্সেনাল এ ধারে পাঠায়। ২০১৯ সালের জুনে স্পেনীয় ক্লাব সেলতা ভিগো দেনিসকে ১ কোটি ২৯ লক্ষ ইউরোর বিনিময়ে কিনে নেয়।
দেনিস সুয়ারেস স্পেন অনূর্ধ্ব-১৭ দলের হয়ে মলদোভা ও উত্তর আয়ারল্যান্ড এর বিপক্ষে গোল করেছেন। পাশাপাশি তিনি ২০১২ ইউরোপিয়ান অনূর্ধ্ব-১৯ চ্যাম্পিয়নশিপ জেতা স্পেন অনূর্ধ্ব-১৯ দলের সদস্য ছিলেন। ২৯ মে ২০১৬ বসনিয়া ও হার্জেগোভিনার বিপক্ষে সুয়ারেসের স্পেন দলের হয়ে আন্তর্জাতিক অভিষেক হয়।
ব্রিটানি এলমস্লাই

ব্রিটানি জয়েস এলমস্লাই, (; জন্ম: ১৯ জুন, ১৯৯৪) কুইন্সল্যান্ডের নাম্বুর এলাকায় জন্মগ্রহণকারী বিশিষ্ট অস্ট্রেলীয় প্রমিলা সাঁতারু। ২০১২ ও ২০১৬ সালের গ্রীষ্মকালীন অলিম্পিকে অস্ট্রেলিয়া দলের সদস্যরূপে সাঁতারে প্রতিনিধিত্ব করেন ব্র্রিটানি এলমস্লাই।
এলমস্লাই কুইন্সল্যান্ডের নাম্বুর এলাকায় জন্মগ্রহণ করেন। নর্থসাইড ক্রনিকলের পক্ষে ২০১১-১২ ইয়ংস্টার স্পোর্ট পুরস্কার লাভ করেন। তিনি ব্রিসবেনে বসবাস করছেন। এরপূর্বে ২০১১ সালে নুসা এলাকায় ছিলেন। অলিম্পিকে সম্ভাব্য অংশগ্রহণের লক্ষ্যে স্থানান্তরিত হন। উচ্চতার অধিকারীনি এলমস্লাইয়ের ওজন ।
এলমস্লাই বিশ্বের অন্যতম সাঁতারু। ১০০ মিটার ফ্রিস্টাইলে তিনি তার সেরা সময় নিয়েছেন ৫৪.০২ যা একই বছরে নিউ সাউথ ওয়েলস স্টেট চ্যাম্পিয়নশীপে গড়েছেন। ২০১০ সালের অস্ট্রেলিয়ান এজ চ্যাম্পিয়নশীপে ৫০ মিটার ফ্রিস্টাইলে ২৫.৩৪ সেকেন্ড সময় নিয়ে নিজস্ব সেরা সময় নেন। ২০১১ সালের কুইন্সল্যান্ড চ্যাম্পিয়নশীপে ২০০ মিটার ফ্রিস্টাইলে ১:৫৯.৪৭ সময়ই তার নিজস্ব সেরা। একই প্রতিযোগিতায় ১০০ মিটার বাটারফ্লাইয়ে ১:০০.৪১ সময় তার সেরা। নাজি ব্রাদার্স সুইমিং ক্লাব ইনকর্পোরেটেডের সদস্য তিনি।
২০১৩ সালের অস্ট্রেলিয়ান সুইমিং চ্যাম্পিয়নশীপে ১০০ মিটার বাটারফ্লাইয়ে রৌপ্যপদক ও ৫০ মিটার ফ্রিস্টাইল বিষয়ে ব্রোঞ্জপদক লাভ করেন। এরফলে ২০১৩ সালে অনুষ্ঠিত তিনি বিশ্ব অ্যাকুয়াটিক চ্যাম্পিয়নশীপে খেলার যোগ্যতা লাভ করেন তিনি। বিশ্বচ্যাম্পিয়নশীপে ব্রন্ট ক্যাম্পবেল, এমা ম্যাকিয়ন ও এমিলি সিবমকে নিয়ে দলগতভাবে প্রতিযোগিতায় অবতীর্ণ হন। হিটে ও সামগ্রিকভাবে ৪×১০০ মিটার ফ্রিস্টাইল রিলেতে দ্বিতীয় হন।
২০১৬ সালে রিওতে অনুষ্ঠিত গ্রীষ্মকালীন অলিম্পিকে ৪×১০০ মিটার ফ্রিস্টাইল রিলেতে অস্ট্রেলিয়ার প্রতিনিধিত্ব করেন তিনি।
প্রভু (অভিনেতা)

প্রভু (হিন্দি:प्रभु, তামিল: பிரபு ; জন্মঃ ৩১শে ডিসেম্বর, ১৯৫৬ সাল) হলেন একজন ভারতীয় চলচ্চিত্র অভিনেতা, ব্যবসায়ী এবং প্রযোজক যিনি প্রধানত তামিল চলচ্চিত্রে এবং কিছু তেলুগু চলচ্চিত্রে কাজ করে থাকেন। তিনি খ্যাতিমান অভিনেতা শিবাজি গণেশন-এর পুত্র, এবং তামিল নায়ক বিক্রম প্রভুর পিতা। ১৯৮২ সালে "সাঙ্গিলি" ছবি দিয়ে শুরুর পরে তিনি পাশাপাশি অনেক প্রধান ও সহকারী ভূমিকায়ও অভিনয় করেন। ১৯৯২ সালে তামিল নন্দু স্টেট সেরা অভিনেতা খেতাব তাকে পরিচিতি এনে দেয় তামিলনাড়ু রাষ্ট্রে "চিন্না থাম্বি" ছবিতে তার প্রতিকৃতি অঙ্কন করে।
প্রভু নায়ক শিবাজি গণেশন ও কমলার পুত্র হিসেবে জন্মগ্রহণ করেন। তার বড় ভাই রামকুমার গণেশান হলেন একজন চলচ্চিত্র প্রযোজক এবং দুই বোন হলেন শান্তি ও থেন্মোৎজি। তিনি বিয়ে করেন পুণিতাকে এবং তার ঘরে জন্ম হয় বিক্রম প্রভু ও ঐশ্বরিয়া প্রভু নামের দুই সন্তানের। ২০১২ সালে ছেলে বিক্রম "কুমকি" ছবি দিয়ে তার চলচ্চিত্র পদচারণা শুরু করেন। বিবাহিত হওয়ার সত্ত্বেও তিনি অভিনেত্রী খুশবুর সহিত সাড়ে চার বছর একসাথে বসবাস করেছিলেন এবং ১৯৯৩ সালের ১২ই সেপ্টেম্বর তারা বিবাহ বন্ধনে আবদ্ধ হন। পরবর্তীকালে চার মাস পরে তারা বিভাজনের সিদ্ধান্ত নেন।
চৌডালা জহুর আহমেদ মিঞা কলেজ

চৌডালা জহুর আহমেদ মিঞা কলেজ চাঁপাইনবাবগঞ্জ জেলার গোমস্তাপুর উপজেলায় চৌডালা ইউনিয়নে অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত। কলেজটি ১৯৯৫ সালে স্থাপিত হয়।
গোমস্তাপুর উপজেলার চৌডালা ইউনিয়নে প্রধান গোমস্তাপুর-কানসাট সড়কের পার্শ্বে মাদ্রাসাপাড়া গ্রামে কলেজটির অবস্থান। প্রতিষ্ঠানটিতে উচ্চ মাধ্যমিক পর্যায় পর্যন্ত শিক্ষাব্যবস্থা রয়েছে। কলেজটিতে বিজ্ঞান, মানবিক ও বাণিজ্য শাখা চালু আছে। এখানে শিক্ষার্থীদের জন্য কোন আবাসিক ব্যবস্থা নাই।
বিল্বমঙ্গল

বিল্বমঙ্গল বা ভগৎ সুরদাস হলো ১৯১৯ সালের একটি ভারতীয় সাদা-কালো নির্বাক চলচ্চিত্র। এটি রুস্তমজি ধোতিওয়ালা পরিচালিত এবং চম্পশি উদেশি রচিত একটি গল্পের উপর ভিত্তি করে নির্মিত। গল্পটি মধ্যযুগীয় হিন্দু ভক্তি কবি বিল্বমঙ্গল (যাকে সুরদাস হিসেবেও চিহ্নিত করা হয়) সম্পর্কে। এই পূর্ণ দৈর্ঘ্যের (১২০০০ ফুট) চলচ্চিত্রটি কলকাতার এলফিনস্টোন বায়োস্কোপ কোম্পানি প্রযোজিত এবং বাংলা অন্তর্লিপি ব্যবহার করে নির্মিত হয়েছিল। এটিকে প্রথম বাংলা পূর্ণদৈর্ঘ্য চলচ্চিত্র হিসেবে গণ্য করা হয়। চলচ্চিত্রটি ১ নভেম্বর ১৯১৯ সালে কলকাতার কর্নওয়ালিস থিয়েটারে মুক্তি পায়। ২০১৬ সালে, ভারতের জাতীয় চলচ্চিত্র সংরক্ষণাগার ফ্রান্সের সিনেমাথেক ফ্রাঁসেজ থেকে চলচ্চিত্রটির ফুটেজ সংগ্রহ করে। সংগৃহীত ফুটেজটি ৫৯৪ মিটার দীর্ঘ, যা ১৮ ফ্রেম প্রতি সেকেন্ড গতিতে ২৮ মিনিট ধরে প্রদর্শিত হয়।
চলচ্চিত্রটিতে বিল্বমঙ্গল (অথবা সুরদাস) নামে এক ব্যক্তির গল্প দেখানো হয়েছে, যার জীবন পতিতা চিন্তামণীর সঙ্গে সম্পর্কের কারণে ধ্বংস হয়ে যায়।
আলিনগর স্কুল ও কলেজ

আলিনগর স্কুল ও কলেজ চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
চাঁপাইনবাবগঞ্জ জেলার গোমস্তাপুর উপজেলাধীন আলিনগরে ১৯৬৪ সালে গড়ে ওঠে মাইনর স্কুল। ১৯৬৪ সালের পরে স্থানীয় জনগনের একান্ত একাগ্রতা ও প্রচেষ্টায় মাইনর স্কুল রূপান্তরিত হল জুনিয়র স্কুলে। জুনিয়র স্কুল প্রতিষ্ঠার অল্প সময়ের মধ্যেই আলিনগর জুনিয়র স্কুল আলিনগর দ্বিমুখী উচ্চ বিদ্যালয়ে পরিণত হয়। এক সময় সিদ্ধান্ত নেওয়া হয় যে আলিনগরে একটি কলেজ প্রতিষ্ঠা করা হবে। কলেজ প্রতিষ্ঠার প্রত্যয়ে ৪ সেপ্টেম্বর, ১৯৮৫ তারিখে আলীনগর এর বিশিষ্ট ব্যক্তিগণ মিলিত হন আলিনগর দ্বিমুখী উচ্চ বিদ্যালয়ের অফিস কক্ষে।
কলেজ প্রতিষ্ঠার ব্যাপারে সর্বপ্রথম যিনি এগিয়ে আসেন সন্তোষপুর সরকারি প্রাথমিক বিদ্যালয় এর তৎকালীন প্রধান শিক্ষক জনাব মমতাজ উদ্দিন আহমেদ। এছাড়াও অত্র এলাকার মোঃ এহিয়া মিয়া, রেজাউল করিম, ডাঃ মোঃ আশরাফুল হক (চুনু), মোঃ তাহের আলি, মোঃ আমিরুল ইসলাম , মরহুম আলহাজ্ব গিয়াস উদ্দিন, উজাল উদ্দিন মিয়াসহ তৎকালীন স্কুল পরিচালনার সকল সদস্য ও শিক্ষকমন্ডলী কলেজ প্রতিষ্ঠার জন্য কাজ করে গেছেন। কলেজ পাঠদানের অণুমতি পায় ৩ জুলাই, ১৯৮৬ তারিখে। ১৯৮৫-৮৬ শিক্ষা বর্ষ থেকে প্রথম পাঠদান শুরু হয় কলেজ লেভেলে এবং ১৯৮৭ সালে ১ম এইচ.এস.সি পরীক্ষায় ২২ জন অংশগ্রহণ করে।
১৯৯৯ সাল পর্যন্ত শুধু মাত্র মানবিক বিভাগে মাত্র চারটি বিষয় থাকলেও ২০০০ সালে বিজ্ঞান বিভাগ, ব্যবসায় শিক্ষা শাখাসহ কম্পিউটার শিক্ষা ও পরিসংখ্যান বিষয় খোলা হয়।
উপজেলা সদর হতে পাকা সড়ক পথে এর দুরত্ব প্রায় ৬ কি.মি.। অবস্থান উপজেলা সদর হতে পশ্চিমে। এল প্যাটার্ন এর দ্বিতল ভবন বিশিষ্ট প্রতিষ্ঠানটি মোট কক্ষ সংখ্যা ২০টি। তার মধ্যে একটি অধ্যক্ষ কক্ষ, একটি শিক্ষক মিলনায়তন, একটি লাইব্রেরী, একটি বিজ্ঞানাগার, ১টি ছাত্রী কমনরুম ও ১টি কম্পিউটার ল্যাব। স্কুলের সামনে একটি বিশাল খেলার মাঠ। মাঠের পূর্ব প্রান্তে প্রতিষ্ঠান সংলগ্ন একটি শহীদ মিনার।
এখানে তিন বিভাগেরই বিষয় পড়ানো হয়। বিজ্ঞান,বাণিজ্য ও কলা। তবে মাধ্যমিক লেবেলে বাণিজ্য বিষয় পড়ানো শুরু হয়েছে ২০১৪ সাল থেকে। উচ্চ মাধ্যামিকে সব বিভাগেরই বিষয় পড়ানো হয়।
১৯৭১সালের মহান মুক্তিযুদ্ধের সময় আলিনগর স্কুল ও কলেজটি মুক্তিযোদ্ধাদের সম্মুখ ক্যাম্প ছিল। এখান থেকে মুক্তিযোদ্ধারা যুদ্ধ পরিচালনা করেছেন এবং এই প্রতিষ্ঠানের অনেক ছাত্র মুক্তিযুদ্ধে সরাসরি অংশগ্রহণ করেছেন।
শ্রেষ্ঠ অভিনেত্রী বিভাগে ফিল্মফেয়ার পুরস্কার

ফিল্মফেয়ার শ্রেষ্ঠ অভিনেত্রী পুরস্কার হল ভারতের চলচ্চিত্রে কেন্দ্রীয় চরিত্রে অভিনেত্রীর অবদানের স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৫৪ সালে প্রথম ফিল্মফেয়ার পুরস্কারের অংশ হিসেবে ১৯৫২-৫৩ সালের চলচ্চিত্রের জন্য এই পুরস্কার প্রদান করা হয়। নূতন ও কাজল দেবগন সর্বাধিক পাঁচবার এই বিভাগে পুরস্কার লাভ করেন।
প্রথমবার এই পুরস্কার অর্জন করেন মিনা কুমারী। নূতন ও তার বোনঝি কাজল সর্বাধিক পাঁচবার এই পুরস্কার অর্জন করেন। মাধুরী দীক্ষিত সর্বাধিক ১৪বার এই পুরস্কারের মনোনয়ন লাভ করেন। সাম্প্রতিক বিজয়ী আলিয়া ভাট "গলি বয়" (২০১৯) চলচ্চিত্রে অভিনয় করে টানা দ্বিতীয়বারের মত এই পুরস্কার লাভ করেন।
নেহা শর্মা

নেহা শর্মা (জন্ম: ২১ নভেম্বর, ১৯৮৭) একজন ভারতীয় চলচ্চিত্র অভিনেত্রী এবং মডেল। তিনি বিহারের একজন স্থায়ী বাসিন্দা, শর্মা ভাগলপুরে মাউন্ট কার্মেল স্কুলে পড়াশুনা করেছিলেন এবং ফ্যাশন ডিজাইনের উপর কোর্স সম্পন্ন করেন নয়া দিল্লি'র ন্যাশনাল ইন্সটিটিউট অব ফ্যাশন ট্যাকনোলজি (এনআইএফটি) থেকে।
তিনি ২১ শে নভেম্বের ১৯৮৭ সালে ভারতবর্ষের বিহার রাজ্জে জন্মগ্রহণ করেন ।
অনিল্ডা থমাস

অনিল্ডা থমাস (জন্ম ৬ মে, ১৯৯৩) একজন ভারতীয় মহিলা দৌড়বীর যিনি ৪০০ মিটার ইভেন্টে অংশগ্রহণ করেন। ২০১৬ গ্রীষ্মকালীন অলিম্পিকে মহিলাদের ৪ × ৪০০ মিটার রিলে ইভেন্টে অনিল্ডা অংশগ্রহণ করেছেন।
অলিম্পিকে মহিলাদের ৪ × ৪০০ মি রিলে ইভেন্টে যে ভারতীয় দল উন্নীত হয়েছে অনিল্ডা সেই দলের অন্তর্ভুক্ত। জুলাই মাসে ২০১৬ সালে ব্যাংগালোরে যে রিলে ইভেন্ট টি অনুষ্ঠিত হয়, তাতে অনিল্ডা থমাস, নির্মলা শিওরান, মাচেত্রিরা রাজু পুভাম্মা এবং টিন্টু লুক্কা অংশগ্রহণ করেছিলেন এবং তাদের মিলিত সময় ছিল ৩:২৭.৮৮ সেকেন্ডে। যে ১৬ টি দল অলিম্পিকে অংশগ্রহণ করতে সক্ষম হয়েছিল তাদের মধ্যে ১২ তম স্থানে ছিল ভারত।
পুর

পুর একটি প্রত্যয় যার অর্থ নগর, আবাস এবং দুর্গ। ভারতের সর্বপ্রাচীন গ্রন্থ ঋগ্বেদে শব্দটি নগর এবং বাসস্থান অর্থে প্রায় ৩০ বারের কাছাকাছি ব্যবহৃত হয়েছে। ভারতীয় উপমহাদেশ, দক্ষিণ-পূর্ব এশিয়া, আফগানিস্তান এবং ইরান পর্য্যন্ত বিস্তৃত এলাকায় পুর প্রত্যয়যুক্ত স্থান-নামের ব্যবহার পরিলক্ষিত হয়। সিঙ্গাপুর দক্ষিণ পূর্ব এশিয়ায় একটি পুর প্রত্যয়যুক্ত দেশ। 
বাংলাদেশে পুর প্রত্যয়যুক্ত ১২টি জেলা আছে।
বাংলাদেশে পুর প্রত্যয়যুক্ত ৬৯টি উপজেলা আছে।
জয়পুর দ্রুতগামী বাস পরিবহন ব্যবস্থা

জয়পুর বিআরটিএস হল জয়পুর শহরের একটি দ্রুত বাস পরিবহন ব্যবস্থা।এই ব্যবস্থার দ্বারা শহরের বিভিন্ন প্রন্তের মধ্যে যোগাযোগ সহজ হয়েছে।বর্তমানে এই ব্যবস্থায় ২ টি লাইন চালু আছে।
প্রথম ২০০৬ সালে জয়পুর বিআরটিএস পরিবহন ব্যবস্থা গড়ে তুলার কথা বলে ভারত সরকার ।পরিকল্পনা করা হয় ২০১০ সালের আগে "জয়পুর বিআরটিএস" চালুকরা হবে।
জয়পুর বিআরএসটি এর দুটি রুট রয়েছে।
চুতীয়া জনগোষ্ঠী

চুতীয়া বা পাত্র অসম-এর একটি আদিম জনগোষ্ঠী। অসমের উত্তর-পূর্বাঞ্চলের সোবণশিরি নদীর দাঁতি কাষের ও অরুণাচল প্রদেশের পাদদেশে শদিয়া এবং এর আশে-পাশে চুতীয়াদের বসতি। বর্তমান অসমের লখিমপুর, ধেমাজি, তিনিচুকীয়া, ডিব্রুগড়, শিবসাগর, গোলাঘাট, নগাঁও, মরিগাওঁ এবং দরংঙ জেলাতে চুতীয়াদের দেখা যায়। এছাড়া বাংলাদেশের সিলেট অঞ্চলেও এদের বসবাস আছে।
ত্রয়োদশ শতকের প্রথমার্দ্ধে আহোমরা শিবসাগরের দক্ষিণ-পূর্ব দিকে রাজ্য বিস্তারের সময় আহোম রাজ্যএর নিচেই কাষতে ব্রহ্মপুত্রএর উত্তর তীরে সোবণশিরি এবং দক্ষিণ তীরে দিসাং নদীর পূর্বে থাকা প্রায় সমগ্র ভূ-খণ্ড চুতীয়া রাজ্যের অন্তর্গত ছিল। আহোমদের সাথে লড়াইয়ে পরাজয়ের সম্ভাবনায় আহোম ও স্থানীয় আদিবাসীদের সঙ্গে চুতীয়ারা মিলে যায়। আহোমরা চুতীয়া রাজ্য দখল করে চুতীয়াদের কিছুজনকে রাজসভায় স্থান দেয় আর কিছুজনের সাথে বৈবাহিক সম্পর্ক স্থাপন করে।
বৈবাহিক সম্পর্ক স্থাপনের ফলে চুতীয়ারা পরবর্তীকালে হিন্দু চুতীয়া, আহোম চুতীয়া, বরাহী ও দেউরী - এই চারটি প্রধান ভাগে বিভক্ত হয়।
আদিতে চুতীয়ারা কেঁচাইখাইতী গোসাঁনীকে মহা মাতৃরূপে পূজা করত। এসময় এই পূজায় নরবলির প্রথাও প্রচলন ছিল।
মারগারিতা মামুন

মারগারিতা "রিতা" মামুন (জন্ম:১ নভেম্বর ১৯৯৫ তে মস্কো,রাশিয়া) একজন বাংলাদেশি-রাশিয়ান জিমন্যাস্ট।
তিনি বিশ্ব জিমন্যাস্টিক প্রতিযোগিতায় ২ বারের (২০১৪,২০১৫) রৌপ্য বিজয়ী,২০১৫ এর ইউরোপিয়ান গেমস এ অল-এরাউন্ড রৌপ্য বিজয়ী , ২০১৬ এর ইউরোপিয়ান চ্যাম্পিয়নশিপে অল-এরাউন্ড রৌপ্য বিজয়ী , ৩ বারের গ্রা প্রি ফাইনাল অল-এরাউন্ড বিজয়ী এবং ৩ বারের (২০১১-২০১৩) রাশিয়ান জাতীয় জিমন্যাস্টিক প্রতিযোগিতা বিজয়ী। তিনি বর্তমানের ২০ পয়েন্ট যাচাই পদ্ধতিতে সর্বোচ্চ অল-এরাউন্ড ৭৭.১৫০ পয়েন্ট পেয়ে বিশ্বরেকর্ডধারী , যা তিনি অর্জন করেছিলেন বাকুতে অনুষ্ঠিত বিশ্ব জিমন্যাস্টিক প্রতিযোগিতা ২০১৬ তে।
তার জন্ম মস্কোতে,তার বাবা আব্দুল্লাহ আল মামুন বাঙালি,পেশায় মেরিন ইঞ্জিনিয়ার ও তার মা আনা রাশিয়ান,যিনি একজন সাবেক শিল্পায়িত জিমন্যাস্ট তার ছোট ভাইয়ের নাম ফিলিপ আল মামুন।
কনিষ্ঠ হিসাবে রিতা বেশ কিছু সংখ্যক আন্তর্জাতিক টুর্নামেন্ট-এ অংশ নেয়। ইস্তনিয়ার তার্নুতে ২০০৫ সালে মিস ভ্যালেন্টাইন কাপ সম্পন্ন করে। সাবেক বিশ্ব চাম্পিয়ন জিমন্যাস্ট আমিনা জারিপোভা-র কাছে কোচিং করেন। তিনি সংক্ষিপ্তভাবে ১২ বছর বয়সে বাংলাদেশে প্রতিযোগিতা করেন কিন্তু সিনিয়র হিসেবে রাশিয়ার প্রতিনিধিত্ব করতে ফিরে যান।
ডক্টর বি আর আম্বেদকর শতবার্ষিকী মহাবিদ্যালয়

ডক্টর বি আর আম্বেদকর শতবার্ষিকী মহাবিদ্যালয় বা হেলেঞ্চা কলেজ বাগদা সমষ্টি উন্নয়ন ব্লকের একটি ডিগ্রী কলেজ। ২০০৫ সালে কলেজটি চালু হয়। ১ লা আগস্ট ২০০৫ সালে স্থাপিত কলেজটি বারাসতের পশ্চিমবঙ্গ রাষ্ট্রীয় বিশ্ববিদ্যালয় থেকে অনুমোদিত। ডঃ বি. আর. আম্বেদকরের নামে কলেজটির নামকরণ করা হয়েছে এবং তার মূর্তি রয়েছে রয়েছে কলেজে। একটি বড় খেলার মাঠ রয়েছে কলেজ ভবনের সম্মুখ ভাগে।
পশ্চিমবঙ্গ রাষ্ট্রীয় বিশ্ববিদ্যালয়-এর নির্দেশিকা অনুসারে কলেজটি সিবিসিএস মডেল চালু করেছে। কলেজে ইংরেজি, ইংরেজি, সংস্কৃত, ইতিহাস, শিক্ষা, দর্শনশাস্ত্র, শারীরিক শিক্ষা ও রাজনৈতিক বিজ্ঞানের আটটি বিভাগ রয়েছে। কলেজটিতে শিক্ষা ও শারীরিক শিক্ষা ব্যতীত, অন্যান্য সকল বিষয়ে অনার্স এবং জেনারেল কোর্স উভয়ই প্রদান করা হয়।
বাগদাহ ব্লকের কেন্দ্রস্থলে হেলেঞ্চা কলোনী এলাকাতে কলেজটি গড়ে উঠেছে। উত্তর চব্বিশ পরগনা জেলার বনগাঁ শহর থেকে রাজ্য মহাসড়ক হয়ে কিলোমিটার দূরে ডক্টর বি আর আম্বেদকর শতবার্ষিকী মহাবিদ্যালয়টি অবস্থিত। কলেজটির ভৌগোলিক অবস্থান হল ।
কলেজটি নির্মাণের পূর্বে এলাকার অধিবাসীরা উচ্চশিক্ষার সুযোগ সুবিধা থেকে বঞ্চিত ছিলেন। যদিও এই এলাকাতে বেশ কিছু প্রাথমিক, মাধ্যমিক ও উচ্চ মাধ্যমিক বিদ্যালয় ছিল। তাহলেও এই প্রত্যন্ত এলাকার অর্থনৈতিক ও সামাজিকভাবে পিছিয়ে থাকা শিক্ষার্থীদের স্নাতক ও স্নাতকোত্তর শিক্ষা লাভের জন্য বনগাঁর দীনবন্ধু মহাবিদ্যালয়, হাবড়ার শ্রীচৈতন্য কলেজ, বগুলা কলেজ বা রানাঘাট কলেজ মত দূরবর্তী কলেজগুলিতে যেতে হত। তাই স্থানীয় অধিবাসীরা হেলেঞ্চা-বাগদাহ এলাকায় উচ্চ শিক্ষার জন্য ডিগ্রি কলেজ প্রতিষ্ঠার প্রয়োজনীয়তা অনুভব করে।
কলেজটিতে দু'তলা ভবন রয়েছে। গ্রাউন্ড মেঝে অধ্যক্ষ, উপ অধ্যক্ষ অফিস, এবং অফিস বিভাগ, যা প্রশাসনিক ব্লক হিসাবে নামকরণ করা হয়েছে। প্রশাসনিক ব্লকের বিপরীত দিকে ছয়টি শ্রেণীকক্ষ রয়েছে। বাকি শ্রেণীকক্ষ প্রথম তলায় হয়।
ভবনের প্রথম তলায় ভার্চুয়াল ক্লাস পরিচালনা করার জন্য বিভাগীয় কক্ষ, কেন্দ্রীয় পাঠাগার, বিভাগীয় লাইব্রেরি, আই লাইব্রেরি ও চার শ্রেণীকক্ষ রয়েছে। কলেজে ২০ টি কম্পিউটার আছে। সমস্ত বিভাগে কম্পিউটার আছে এবং অফিস এবং লাইব্রেরি বিভাগটি সম্পূর্ণরূপে কম্পিউটারাইজড।
কলেজ শিক্ষার্থী এবং শিক্ষক উভয়ের জন্য একটি সাইকেল শেড আছে। কলেজের শিক্ষার্থীদের বিনোদন জন্য একটি বিশাল খেলার মাঠ আছে।
কলেজের গ্রন্থাগারে বাংলা ও ইংরেজি ভাষার মোট ৩০০০ বইয়ের সমৃদ্ধ সংগ্রহ রয়েছে। শিক্ষার্থীদের এবং শিক্ষকদের বই পড়ার জন্য গ্রন্থাগারের পাশে একটি পড়ার ঘর রয়েছে। আই-লাইব্রেরি কঠোরভাবে একাডেমিক উদ্দেশ্যগুলির জন্য ব্যবহিত হয়, যা শিক্ষার্থীদের বিনামূল্যে ওয়াই ফাই সংযোগের সাহায্যে বিভিন্ন শিক্ষণ উপকরণের জন্য ইন্টারনেট অ্যাক্সেস করতে সহায়তা করে। আই-লাইব্রেরী শিক্ষক এবং শিক্ষার্থীদের দ্বারা অ্যাক্সেস করা যেতে পারে। শিক্ষার্থী ও শিক্ষকদের একাডেমিক অগ্রগতির জন্য কলেজটি এন-তালিকার মাধ্যমে বিভিন্ন জার্নালকে সাবস্ক্রাইব করে। এছাড়া প্রতিটি বিভাগে শিক্ষার্থীদের বিভিন্ন উপায়ে সাহায্য করার জন্য নিজস্ব বিভাগীয় পাঠাগার পেয়েছে।
কলেজটিতে আটটি বিভাগ রয়েছে, যার মধ্যে ছয়টি বিভাগ অনার্স এবং সাধারণ কোর্স প্রদান করে এবং দুটি বিভাগ শুধুমাত্র সাধারণ কোর্স প্রদান করে। কিন্তু বাকি দুটি বিভাগে অনার্স খুব শীঘ্রই চালু হবে।
কলেজটিতে ২৪ ঘণ্টা বিদ্যুৎ সরবরাহ ব্যবস্থা রয়েছে এবং বিনামূল্যে ইন্টারনেট ব্যবহারের জন্য একটি ওয়াইফাই জোন রয়েছে।
কলেজটি বারাসতের পশ্চিমবঙ্গ রাষ্ট্রীয় বিশ্ববিদ্যালয় থেকে অনুমোদিত। এটি একটি সরকারি কলেজ।
পবিত্র আত্মা

পবিত্র আত্মা, ইংরেজি ভাষায় Holy Spirit অথবা Holy Ghost। ইংরেজিতে অনুদিত পবিত্র বাইবেলের একটি বহুল ব্যবহৃত শব্দযুগল। ইব্রাহিমীয় ধর্মসমূহে পবিত্র আত্মার ধারনাটির ভিন্ন ভিন্ন অর্থ করা হয়।
হীব্রু ভাষার "ruach ha-kodesh" (Hebrew: רוח הקודש, যার অর্থ ‘পবিত্র আত্মা’ (অনেক জায়গায় "ruaḥ ha-qodesh" হিসাবে বর্ণান্তরিত হয়েছে) বাক্যাংশটি হিব্রু বাইবেল ও অন্যান্য পুস্তকে YHWH (רוח יהוה) এর আত্মা হিসাবে বর্নিত হয়েছে যার আভিধানিত অর্থ “পবিত্র স্থানে আত্মা” বা “পবিত্রতার আত্মা”।
ইহুদীমতে পবিত্র আত্মা বলতে স্বর্গীয় ভাববাণী এবং জ্ঞানকে বুঝায়। জগতের সকল সৃষ্টির উপর সর্বশক্তিমান সৃষ্টিকর্তার শ্রেষ্ঠত্বকে বোঝাতে পবিত্র আত্মা শব্দটি ব্যবহৃত হয়।
অধিকাংশ খ্রীস্টধর্মালম্বীদের মতে, পবিত্র আত্মা ট্রিনিটির তৃতীয় স্বর্গীয় স্বত্তা। স্বত্তা তিনটি হল, পিতা, পুত্র এবং পবিত্র আত্মা। পবিত্র স্বত্তার তিনটি দৃষ্টিভঙ্গিই ঈশ্বর হিসাবে উদ্ভাসিত। বাইবেলের নতুন টেস্টামেন্টে বর্ণিত দুইটি প্রতীক পবিত্র আত্মার সাথে সম্পর্কিত: একটি ডানাসহ পায়রা এবং আগুনের লেলিহান শিখা।
পবিত্র রূহ (আরবী ভাষায়:روح القدس উচ্চারণ “রুহুল কুদুস”) শব্দটি বেশ কয়েকবার পবিত্র কুরআনে বর্ণিত হয়েছে। যেখানে তাকে আল্লাহর বার্তাবাহক হিসাবে বলা হয়েছে। কিছু হাদিসের বর্ণনা অনুসারে মুসলিমরা গ্যাব্রিয়েলকে (আরবী উচ্চারণে জিবরাঈল) রুহুল কুদুস বা পবিত্র আত্মা বলে। তবে কুরআনে ট্রিনিটিকে অস্বীকার করা হয়েছে। অর্থাৎ ইসলামে রুহুল কুদুসকে আল্লাহ্-র সমতুল্য মনে করা বিশেষভাবে নিষিদ্ধ। নূর বা আলোর তৈরি জিবরাঈল একজন ফেরেশতা যিনি আল্লাহর পক্ষ হতে আল্লাহর বাণী নবি রাসূলদের উপর অবতীর্ণ করেন এবং তিনি ফেরেশতাদের সর্দার। এছাড়া শুধুমাত্র আত্মা (الروح "আল-রূহ", ‘পবিত্র’ বা ‘গৌরবান্বিত’ বিশেষণটি ছাড়া) শব্দটি ইসলামে ভিন্ন অর্থে ব্যবহার করা হয়েছে। যেমন, প্রথম মানব আদম (আ:) কে সৃষ্টি করার পর আল্লাহ তার মধ্যে আত্মা প্রবেশ করিয়ে জীবন দান করেন বলে মুসলমানরা বিশ্বাস করেন। এছাড়া ঈসাকে রূহুল্লাহ বা আল্লাহর পক্ষ থেকে ‘আত্মা’ বলা হয়েছে। কারণ ইসলাম অনুসারে তার জন্ম অলৌকিক পন্থায় হয়েছিল। আত্মা সম্পর্কে কুরআনে বলা হয়েছে : "...বলো, ‘রূহ আমার রবের আদেশ থেকে, আর তোমাদেরকে জ্ঞান থেকে অতি সামান্যই দেয়া হয়েছে’।"
বাহাই ধর্মে “মহাপবিত্র আত্মা” এর ধারনাটি বিদ্যমান। যাকে ঈশ্বরের অনুগ্রহ হিসেবে দেখা হয়। এ ধর্মে পবিত্র আত্মা হিসাবে ঈশ্বরের আত্মাকে বুঝায় যা বিভিন্ন নবী ও রাসুলদের নিকট উপস্থিত হয়েছিল। যাদের মধ্যে ছিলেন, মুসা, ঈসা, মুহাম্মদ ও বাহাউল্লাহ।
বাহাই ধর্মমতে, পবিত্র আত্মা হল একটি ধারা বা মাধ্যম যার মধ্যদিয়ে সৃষ্টিকর্তার জ্ঞান তার রাসুলদের কাছে সরাসরি এসেছে। পবিত্র আত্মা বিভিন্ন ধর্মের রাসুলদের কাছে বিভিন্ন আকৃতিতে উপস্থাপিত হয়েছে, যেমন মুসার কাছে আগুনে ভস্মিভুত ঝোপের আকারে, জরথুষ্ট্রের কাছে পবিত্র আগুনের আকারে, যীশুর কাছে পায়রার আকারে, মুহাম্মাদের কাছে জিবরাঈলের আকারে এবং বাহাউল্লাহর কাছে বেহেশতের হুর এর আকারে।
গঞ্জ

গঞ্জ একটি দেশী শব্দ। গঞ্জ শব্দের সাধারণ অর্থ ধন-সম্পদ, ভাণ্ডার বা গুদাম। এর অন্য অর্থ বাজার বা ছোট শহর হিসেবেও প্রচলিত, যেখানে বিভিন্ন পণ্যের আড়ত বা গুদাম থাকে। ইরান, আফগানিস্তান এবং দক্ষিণ এশিয়ায় স্থান-নামের প্রত্যয়স্বরূপ গঞ্জ শব্দের বহুল প্রচলন আছে। বাংলাদেশে গঞ্জ প্রত্যয়যুক্ত ৯টি জেলা এবং ৫৮টি উপজেলা আছে।
সামুয়েল উমতিতি

সামুয়েল উমতিতি (জন্ম: ১৪ নভেম্বর ১৯৯৩) একজন ফরাসি পেশাদার ফুটবলার। তিনি ইতালীয় দল লেচ্চের হয়ে সেন্টার-ব্যাক হিসেবে খেলেন।
উমতিতি তার পেশাদার কর্মজীবন শুরু করেন "ওলাঁপিক লিয়োনে বি" দলের হয়ে। ২০১২ সালে তার ওলাঁপিক লিয়োনে দলে অভিষেক হয়। ২০১৬ সালে তিনি ২ কোটি ৫০ লক্ষ ইউরোর বিনিময়ে বার্সেলোনায় যোগ দেন। ২০২২-২৩ মৌসুমের শুরুতে তিনি ইতালীয় দল লেচ্চেতে ধারে যোগ দেন।
উমতিতি ফ্রান্স অনূর্ধ্ব-১৭ থেকে অনূর্ধ্ব-২১ পর্যন্ত সব বয়সভিত্তিক দলে খেলেছেন। তিনি ফ্রান্স অনূর্ধ্ব-২০ দলের হয়ে ২০১৩ সালে ফিফা অনূর্ধ্ব-২০ বিশ্বকাপ জিতেছেন। ২০১৬ সালে তার ফ্রান্স দলে অভিষেক হয়। তিনি ২০১৬ ইউরো তে রানার্স-আপ হওয়া ফ্রান্স দলের অংশ ছিলেন। তিনি ২০১৮ ফিফা বিশ্বকাপ জয়ী ফ্রান্স দলের গুরুত্বপূর্ণ সদস্য ছিলেন।
২০১৮ সালের ১৭ই মে রাশিয়াতে অনুষ্ঠিত ২১তম ফিফা বিশ্বকাপের জন্য ঘোষিত ২৩ সদস্যের ফ্রান্স দলে ডাক পান। ১০ই জুলাই বেলজিয়ামের বিপক্ষে সেমি ফাইনাল খেলায় তিনি কর্নার থেকে আসা একটি ক্রসে হেড করে ফ্রান্সের জন্য জয়সূচক গোলটি করেন এবং তার দল ফাইনালে পৌঁছায়।
রাশিয়ান হাউস ইন ঢাকা

রাশিয়ান হাউস ইন ঢাকা রুশ সরকারের সরাসরি তত্ত্বাবধানে পরিচালিত বাংলাদেশের ঢাকায় অবস্থিত রুশ ভাষা, কৃষ্টি, ঐতিহ্য ও সংস্কৃতি প্রচার-প্রসার এবং পরিচিতির লক্ষে প্রতিষ্ঠিত একটি সাংস্কৃতিক কেন্দ্র। ১৯৭৪ সালে বাংলাদেশ ও তৎকালীন সোভিয়েত ইউনিয়নের পারস্পরিক সংস্কৃতি বিনিময় কার্যক্রমের অংশ হিসেবে "সোভিয়েত সেন্টার অব সায়েন্স অ্যান্ড কালচার" হিসেবে এটি প্রতিষ্ঠিত হয়েছিল। বর্তমানে এটি ঢাকার ধানমন্ডি লেকের পূর্ব পাড়ে লেক মসজিদের উত্তর দিকে ভাষা সৈনিক এমএ মতিন সড়কে অবস্থিত। ২০১৪ সালে এই সাংস্কৃতিক কেন্দ্ররে ৪০ বছর পূর্তী উদ্যাপিত হয়।
এই কেন্দ্রে একটি মিলনায়তন রয়েছে। এছাড়া চিত্রকর্ম প্রদর্শণীর জন্য রয়েছে গ্যালারি।
রাশিয়ান হাউস ইন ঢাকা বর্তমানে সংস্কৃতি বিষয়ক ৯টি ক্লাব পরিচালনা করছে। এখানে রুশ ভাষা শিক্ষার কোর্স পরিচালিত হয়ে থাকে। এছাড়াও নৃত্য, সঙ্গীত, গিটার, চিত্রাংকন, যোগ, এবং মার্শাল আর্ট প্রশিক্ষণের ব্যবস্থা রয়েছে। এখানে রূশ লেখকদের বই পড়ার ব্যবস্থাসম্পন্ন সমৃদ্ধ গ্রন্থাগার রয়েছে। এই গ্রন্থাগার সংগ্রহে রয়েছে প্রায় ১২ হাজারেরও বেশি বই এবং অ্যালবাম। 
এছাড়াও তিন মাস পর পর এখানে রাশিয়ান চলচ্চিত্র প্রদর্শিত হয়ে থাকে।
সিল্যান্ড

সিল্যান্ড একটি অণুরাষ্ট্র ("মাইক্রোনেশন")। এখানকার বাসিন্দারা নিজেদেরকে একটি সার্বভৌম রাষ্ট্র হিসেবে দাবী করলেও বিশ্বের কোনও সার্বভৌম রাষ্ট্র একে রাষ্ট্র হিসেবে মর্যাদা দেয়নি।
এই তথাকথিত ক্ষুদ্রতম দেশটির মোট আয়তন ৫৫০ বর্গমিটার। ইংল্যান্ডের উত্তর সাগরে এই রাষ্ট্রটির অবস্থান। দেশটির একটি রাজধানীও রয়েছে। দেশটির রাজধানীর নাম HM Fort Roughs। এই দেশটি সাগরের উপর ভাসমান অবস্থায় রয়েছে। মাটি থেকে অনেকটা উপরে দুটো বড় বড় ইস্পাতের পাইপের উপর এই দেশটির অবস্থান। এই দেশটিতে কোনো মাটি নেই। পুরোটাই ইস্পাত। এই দেশটিতে যেতে হলে ইংল্যান্ডের উত্তর উপকূল থেকে ১০ কিলোমিটার সাগরের গভীরে যেতে হবে। দেশটিতে একটিমাত্র ঘর চোখে পড়বে এবং সেটিই এই দেশের রাজপ্রাসাদ। রাজপ্রাসাদের উপর দেশটির পতাকা উড়তে দেখা যাবে।
দেশটিতে ইংরেজি ভাষা প্রচলিত এবং মুদ্রার নাম সিল্যান্ড ডলার। তবে বাইরের কোনো দেশে এই মুদ্রা চলে না।
এটি আসলে ২য় বিশ্বযুদ্ধের সময় ব্যবহৃত একটি সমুদ্র বন্দর। জার্মান সেনারা যে কোনো সময় ইংল্যান্ড আক্রমণ করতে পারে এমন আশঙ্কা থেকে ব্রিটিশ সেনাবাহিনী ইংল্যান্ডের উপকূলভাগে সমুদ্র দুর্গ বানানোর পরিকল্পনা করল। সে পরিকল্পনা থেকেই উপকূল থেকে ১০ কিলোমিটার গভীরে বানানো হলো মউনশেল সি ফোর্ট। এখান থেকে শত্রু যুদ্ধ জাহাজগুলোর ওপর নজরদারি করা হতো। প্রয়োজনে শত্রু জাহাজে আক্রমণ পরিচালনার কাজও চলত। দ্বিতীয় বিশ্বযুদ্ধ শেষ হলে অন্যান্য অসংখ্য দুর্গের সঙ্গে ব্রিটিশ সেনাবাহিনী এটাকেও পরিত্যক্ত ঘোষণা করে।
১৯৬৭ সালের ২রা সেপ্টেম্বর ব্রিটিশ নাগরিক Major Paddz Roy Bates এবং তার পরিবার এই জায়গাটির স্বত্বাধিকারী হোন। তারপর তারা এটাকে একটি স্বাধীন মাইক্রো রাষ্ট্র হিসেবে ঘোষণা দেন। পৃথিবীর কোনো দেশ এখনও সিল্যান্ডকে স্বীকৃতি না দিলেও কেউ তাদের বিরোধিতা করেনি। মোট জনসংখ্যার তিনজনই Bates পরিবারের সদস্য এবং যথাক্রমে তারা এই রাজ্যের রাজা, রানী এবং রাজপুত্র।
সিল্যান্ডে একবার অগ্নিকাণ্ড সংঘটিত হয়। সময়টি ছিল ২০০৬ সালের ২৩ জুন। বৈদ্যুতিক শর্ট সার্কিট থেকে এই আগুন লাগে। এতে সিল্যান্ডের ব্যাপক ক্ষয়ক্ষতি হয়। অগ্নিকাণ্ডের খবর পেয়ে ইংল্যান্ডের উদ্ধারকারী হেলিকপ্টার এসে তাদেরকে উদ্ধার করে। পরবর্তীতে সিল্যান্ডকে মেরামত করা হলে ২০০৬ সালের নভেম্বরে তারা আবার সিল্যান্ডে ফিরে যান।
সিল্যান্ডের আইনী বাবস্থা সিল্যান্ড ব্যাটস পরিবার দ্বারা পরিচালিত হয় যেন এটি কোনও স্বীকৃত সার্বভৌম সত্তা এবং তারা এর বংশগত রাজকীয় শাসক। রায় বাটস নিজেকে "প্রিন্স রায়" এবং তাঁর স্ত্রী "প্রিন্সেস জোয়ান" হিসাবে ঘোষণা করেছিলেন সেপ্টেম্বর ০২, ১৯৬৭ সালে। তাদের পুত্র "প্রিন্স মাইকেল" হিসাবে পরিচিত এবং ১৯৯৯ সাল থেকে বেটস পরিবার "প্রিন্স রিজেন্ট" হিসাবে পরিচিত।
সিল্যান্ড বিভিন্ন মুদ্রা ও ডাকটিকিট মুদ্রণ এবং অফশোর ইন্টারনেট হোস্টিং সুবিধা প্রতিষ্ঠা বা "ডেটা হ্যাভেন" সহ বেশ কয়েকটি বাণিজ্যিক ক্রিয়াকলাপে জড়িত। ২০০০ সালে, হ্যাভেনকো প্রতিষ্ঠার পরে সিলল্যান্ড সম্পর্কে বিশ্বব্যাপী প্রচার শুরু হয়েছিল, এটি একটি ডেটা হ্যাভেন, যা কার্যকরভাবে রাফস টাওয়ারকে নিয়ন্ত্রণ করেছিল। হাভেনের সহ-প্রতিষ্ঠাতা এবং দেশের মূল অংশগ্রহণকারী রায়ান ল্যাকি সংস্থাটির পরিচালনার বিষয়ে বাটস পরিবারের সাথে মতবিরোধের কথা উল্লেখ করে ২০০২ সালে মারাত্মক পরিস্থিতিতে হাভেনকো ত্যাগ করেন। হ্যাভেনকো ওয়েবসাইটটি ২০০৮ সালে বন্ধ ঘোষণা করা হয়।
সিল্যান্ড-এর ক্রীড়া কার্যক্রম কোনও আন্তর্জাতিক ক্রীড়া সংস্থার দ্বারা স্বীকৃত নয়
প্রতীত

প্রতীত আনুমানিক ষষ্ঠ শতাব্দীর শেষ ভাগে প্রাচীন ত্রিপুরা রাজ্যের বা প্রবঙ্গ জনপদের রাজা ছিলেন।
রাজমালা অনুসারে, ষষ্ঠ শতাব্দীর শেষ ভাগে প্রতীত সিংহাসনলাভ করলে হেড়ম্ব (বর্তমান কাছাড়) রাজ্যের সঙ্গে সাময়িক ভাবে পুরাতন শত্রুতার অবসান ঘটে। কিন্তু কামাখ্যা, জয়ন্তী ইত্যাদি প্রতিবেশী রাজ্যের চক্রান্তে এই মৈত্রী বেশি দিন স্থায়ী হয়নি। হেড়ম্বরাজের সাথে সঙ্ঘর্ষের ফলে প্রতীত শ্যাম্বল থেকে রাজপাট ত্যাগ করে আরও দক্ষিণে সরে এসে প্রবঙ্গ জনপদ বা ত্রিপুরায় রাজ্যপ্রতিষ্ঠা করেন। তার মৃত্যুর পরে তার পুত্র মরীচি সিংহাসনলাভ করেন।
রাজমালা অনুসারে এই সময় হতেই ত্রিপুরাব্দের প্রচলন হয়। যদিও দীনেশচন্দ্র সরকারের মতে, বঙ্গাব্দের মত ত্রিপুরাব্দও আকবরের ফসলী অব্দ থেকে এসেছে; বঙ্গাব্দ ত্রিপুরায় চালু করেন রাজা গোবিন্দমাণিক্য; সেটিকে তিন বছর পিছিয়ে ত্রিপুরাব্দের সূচনা করেন তার ভাই ছত্রমাণিক্য। এর আগে ত্রিপুরায় শকাব্দ ব্যবহৃত হত।
একাতারিনা মাকারোভা

একাতারিনা ভালেরাইভনা মাকারোভা (; জন্ম: ৭ জুন, ১৯৮৮) তৎকালীন সোভিয়েত ইউনিয়নের মস্কোয় জন্মগ্রহণকারী প্রথিতযশা ও বিশিষ্ট রুশ প্রমিলা টেনিস তারকা। ৬ এপ্রিল, ২০১৫ তারিখে নিজস্ব সেরা র‌্যাঙ্কিং ৮-এ পদার্পণ করেন। গ্র্যান্ড স্ল্যাম এককে ২০১৪ সালের ইউএস ওপেন এবং ২০১৫ সালের অস্ট্রেলিয়ান ওপেনের সেমি-ফাইনালে অংশগ্রহণই তার খেলোয়াড়ী জীবনের সেরা ফলাফল হিসেবে বিবেচিত হয়ে আসছে। তবে, গ্র্যান্ড স্ল্যাম প্রতিযোগিতার দ্বৈতে তিনবার শিরোপা পেয়েছেন একাতারিনা মাকারোভা। তন্মধ্যে, ২০১২ সালের ইউএস ওপেনের মিশ্র দ্বৈতে ব্রুনো সোয়ারেস, ২০১৩ সালের ফ্রেঞ্চ ওপেন ও ২০১৪ সালের ইউএস ওপেনে এলেনা ভেসনিনার সাথে জুটি গড়ে এ সাফল্য পান তিনি।
তৎকালীন সোভিয়েত ইউনিয়নের মস্কোয় ভালেরি ও ওল্গা দম্পতির সন্তান তিনি। বাবা ব্যাংকার এবং মা গৃহিণী। বন্ধুদের আমন্ত্রণে তার মা-বাবার সাথে পাঁচ বা ছয় বছর বয়সে লুঝনিকিতে চলে যান।
বিশেষ বিবেচনায় ইলেকট্রোস্টালে অনুষ্ঠিত পেশাদার প্রতিযোগিতায় কোয়ার্টার ফাইনাল পর্বে প্রবেশ করেন ও ওল্গা সাভচুকের কাছে পরাজিত হন তিনি। রাশিয়ার ঝুকভস্কিতে অনুষ্ঠিত ২০০৩ সালের শেষ প্রতিযোগিতায় প্রথম রাউন্ডেই হেরে যান তিনি। এরপর মিশরের কায়রোতে দ্বিতীয় রাউন্ডে পৌঁছতে সক্ষম হন। তুরস্কের আনতালিয়ায় কাতেরিনা আভদিয়েঙ্কোর বিপক্ষে জয়ী হয়ে প্রথমবারের মতো শিরোপা জয় করেন। কিন্তু গ্রেট ব্রিটেনের ফেলিক্সস্টোয় অনুষ্ঠিত প্রতিযোগিতায় প্রথম রাউন্ডেই বিদায় নেন তিনি। রোমানিয়ার তার্গু মুরেসে অনুষ্ঠেয় দ্বিতীয়বারের মতো $১০,০০০ ডলারের শিরোপা লাভ করেন। এবার তিনি ফাইনালে সিমোনা মাতেলকে পরাভূত করেন।
২০০৭ সালের ইউএস ওপেনে প্রথমবারের মতো প্রধান ড্রয়ে অন্তর্ভুক্ত হন। জুলিয়া শ্রাফ ও আই সুজিয়ামাকে পরাজিত করলেও পরবর্তীতে ঐ আসরের চ্যাম্পিয়ন জাস্টিন হেনিনের কাছে পরাজিত হয়েছিলেন। ২০০৮ সালের ইউএস ওপেনে প্রথমবারের মতো শীর্ষ দশের প্রমিলা প্রতিযোগী হিসেবে ৯নং র‌্যাঙ্কিংধারী আনা চাকভেতাজের বিপক্ষে জয়ী হন। পরবর্তীতে অবশ্য লি না'র বিপক্ষে হেরে যান।
২০১৫ সালের উইম্বলেডনের আসরে মাকারোভা ও ভেসনিনা রানার-আপ হন। তারা হিঙ্গিস ও মির্জা জুটির কাছে সরাসরি তিন সেটে হেরে যান। অথচ, শেষ সেটে ৫-৩ ব্যবধানে এগিয়েছিল। প্রমিলা এককে আশ্চর্যজনকভাবে মাগদালেনা রাইবারকোভার কাছে দ্বিতীয় রাউন্ডে পরাজিত হন।
উভয় হাতেই মাকারোভা শক্তিধর হিট মেরে থাকেন। এছাড়াও আক্রমণধর্মী গ্রাউন্ডস্ট্রোক মারার জন্যও তার সবিশেষ খ্যাতি রয়েছে। সাংবাদিকগণ তার শক্তিশালী শেষ শটের দিকে মনোযোগী ছিলেন।
জুলাই, ২০১৬ সাল পর্যন্ত অ্যাঞ্জেলিক কারবারের পর দ্বিতীয় বামহাতি খেলোয়াড় হিসেবে গ্র্যান্ড স্ল্যামের খেলায় ভেনাস উইলিয়ামসকে পরাজিত করার দক্ষতা দেখিয়েছেন। ২০১২সালের অস্ট্রেলিয়ান ওপেনের খেলায় তিনি এ কৃতিত্ব অর্জন করেন।
আন্দ্রে গোমেস

আন্দ্রে ফিলিপে তাবারেস গোমেস (জন্মঃ ৩০ জুলাই ১৯৯৩) একজন পেশাদার ফুটবলার যিনি ইংলিশ প্রিমিয়ার লিগ এর দল এভারটন এবং পর্তুগাল জাতীয় দল এর হয়ে সেন্ট্রাল মিডফিল্ডার হিসেবে খেলেন।
গোমেস তার পেশাদার ক্যারিয়ার শুরু করে পর্তুগীজ দল বেনফিকা বি এর হয়ে ২০১২ সালে। ২০১২ সালেই তার বেনফিকা মূল দলে অভিষেক হয়। ২০১৪-১৫ মৌসুম তিনি ধারে ভালেনসিয়ায় খেলেন। ২০১৫ সালে ভালেনসিয়া তাকে কিনে নেয়। ২০১৬ সালে বার্সেলোনা তাকে ৩ কোটি ৫০ লক্ষ ইউরোতে কিনে নেয়। ২০১৮ সালে গোমেসকে ধারে ইংরেজ ক্লাব এভারটন এ পাঠানো হয়। চুক্তি অনুযায়ী এভারটন এজন্য বার্সেলোনাকে ২৫ লক্ষ ইউরোর পরিশোধ করে এবং ২০১৮-১৯ মৌসুমের জন্য খেলোয়াড়ের বেতন পরিশোধের দায়িত্ব নেয়। ২০১৯ সালে এভারটন ২ কোটি ২০ লক্ষ ইউরোর বিনিময়ে গোমেসকে পাকাপাকিভাবে কিনে নেয়।
৬ ফেব্রুয়ারি ২০১৩ গোমেসের পর্তুগাল এর হয়ে ইকুয়েডর এর বিপক্ষে অভিষেক হয়।তিনি ২০১৬ ইউরো জয়ী পর্তুগাল দলের সদস্য ছিলেন।
হামতরফা

যুঝা (যোদ্ধার অপভ্রংশ) বা হামতরফা প্রাচীন ত্রিপুরা রাজ্যের বা প্রবঙ্গ জনপদের রাজা ছিলেন।
রাজমালা অনুসারে, নবরায়ের পর তার পুত্র যুঝা ত্রিপুরার সিংহাসনলাভ করেন। তিনি ত্রিপুর সৈন্যকে উচ্চ সামরিক শিক্ষায় প্রশিক্ষিত করে মঘ অধিকৃত রাঙ্গামাটি অঞ্চল আক্রমণ করেন। এই আক্রমণ প্রতিরোধ করতে মঘরাজ তুষ নির্মিত দুর্গ নির্মাণ করেন, কিতু তা ত্রিপুর সেনাবাহিনীর নিকট পরাজয় রোধ করতে সক্ষম হয়নি। রাঙ্গামাটি অঞ্চল জয় করে যুঝা বর্তমান উদয়পুর অঞ্চলে রাজধানী স্থাপন করেন। এই সময় থেকে ত্রিপুরার রাজারা মঘ প্রজাদের প্রীত করবার উদ্দেশ্যে নিজেদের নামের সাথে মঘ শব্দ ‘ফা’ বা পিতা উপাধি ধারণ করেন। যুঝা হামতরফা নামে পরিচিত হন।
লুকাস দিনিয়ে

লুকাস দিনিয়ে (অন্মঃ ২০ জুলাই ১৯৯৩) একজন ফরাসি পেশাদার ফুটবলার যিনি ইংলিশ প্রিমিয়ার লিগ এর দল এভারটন এর হয়ে লেফট ব্যাক হিসেবে খেলেন।
দিনিয়ের পেশাদার ক্যারিয়ার শুরু হয় ফরাসি দল লিল এর হয়ে ২০১১ সালে। ২০১৩ সালে তিনি পারি সাঁ-জের্‌মাঁ তে যোগ দেন। ২০১৫-১৬ মৌসুম তিনি ধারে রোমায় কাটান। ২০১৬ সালে তিনি ১ কোটি ৬৫ লক্ষ ইউরোতে বার্সেলোনায় যোগ দেন। ২০১৮ সালে তিনি ২ কোটি ২ লক্ষ ইউরোর বিনিময়ে ইংলিশ ক্লাব এভারটনে যোগ দেন।
দিনিয়ের আন্তর্জাতিক অভিষেক হয় ২০১৪ সালে। তিনি ফ্রান্স দলের হয়ে ২০১৪ বিশ্বকাপ খেলেছেন।
ভোলাহাট মোহবুল্লাহ কলেজ

ভোলাহাট মোহবুল্লাহ মহাবিদ্যালয় চাঁপাইনবাবগঞ্জ জেলার ভোলাহাট উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
ভোলাহাট মোহবুল্লাহ কলেজ এর প্রতিষ্ঠাতা মোহবুল্লাহ মাহালত ১৯৮৬ সালে ২.১ একর জমি দান করার মাধ্যমে ভোলাহাট উপজেলায় প্রথম কলেজ স্থাপন করেন। তার নামেই কলেজটি ভোলাহাট মোহবুল্লাহ কলেজ নামে নামকরণ করা হয়।
এটি চাঁপাইনবাবগঞ্জ জেলার ভোলাহাট উপজেলা সদর হতে দুই কি.মি পূর্বে কলেজ মোড় বাজারে অবস্থিত। বর্তমানে কলেজটিতে তিনটি ভবন ও একটি বিশাল খেলার মাঠ রয়েছে।
মাধ্যমিক ও উচ্চ শিক্ষা মাধ্যমিক, রাজশাহী বোর্ডের অধীনে এইচ.এস.সি ও জাতীয় বিশ্ববিদ্যালয়ের অধীনে ডিগ্রী পাশ কোর্স চালু রয়েছে।
কুন্হু মহম্মদ

কুন্হু মহম্মদ পুথানপুরাক্কাল (জন্ম ৫মার্চ ১৯৮৭) একজন ভারতীয় দৌড়বিদ যিনি ৪০০ মিটার দৌড়ে বিশেষজ্ঞ. তিনি ২০১৬ গ্রীষ্মকালীন অলিম্পিকে ৪x৪০০মিটার রিলে বিভাগে যোগ্যতা অর্জন করেন। ২০১৬ এর জুলাই মাসে বেঙ্গালুরু এর একটি রিলে টিমে ছিলেন যাঁরা একটি ন্যশনাল ৪x৪০০মিটার রিলে দৌড়ের রেকর্ড ভাঙ্গে। তুর্কী পৌঁছানোর চার সপ্তাহ আগে কুনহু মহম্মদ, মহম্মদ আনস, আয়সামী ধারুন এবং আরোকিয়া রাজীব এই চারজন জাতীয় স্তরে একটি নতুন রেকর্ড স্থাপন করেন ৩:০২:১৭ তে এই রিলে টিমের স্থান আন্তর্জাতিকভাবে ১৩নং স্থানে পৌঁছে দিতে সাহায্য করে.
মনপ্রিত কৌর

মনপ্রিত কৌর একজন ভারতীয় পেশাদারী ভারোত্তোলক। ১০ জুলাই ২০১৩, তিনি +৭৫কেজি বিভাগে সর্বসাকুল্যে ১৮৯ কেজি ভারত্তোলন করে জাতীয় স্তরে ভারত্তোলন চ্যাম্পিয়নিশপে জিতে সোনা জয় করেন . তিনি আরোও মহিলাদের 17.96মিটার শট্ পুটের জাতীয় রেকর্ড ধরে রাখেন. মনপ্রিত কাউর রিও ২০১৬ এর অলিম্পিকে ভারতের তরফ থেকে শট্ পুটে যোগ্যতাসম্পন্ন হন.
নির্মলা শিওরান

নির্মলা শিওরান(জন্ম ১৫ই জুলাই ১৯৯৫) একজন ভারতীয় ৪০০ মিটার ইভেন্টের মহিলাব স্প্রিন্টার। ২০১৬ গ্রীষ্মকালীন অলিম্পিকের দুটি ইভেন্টে তিনি অংশগ্রহণ করার যোগ্যতা অর্জন করেছিলেন, যথা- মহিলাদের ৪০০মিটার এবং ৪ × ৪০০ মি রিলে।
মহিলাদের ৪০০মিটার দৌড়ে শিওরান এর সময় ছিল ৫১.৪৮ সেকেন্ড। তার ব্যক্তিগত শ্রেষ্ঠ সময় ছিল ২০১৬ এর জুলাই এ হায়দ্রাবাদ এর ন্যাশনাল ইন্টার স্টেট সিনিয়র অ্যাথলেটিক্‌স চ্যাম্পিয়নশিপে। অলিম্পিকের যোগ্যতাসূচক সময় (৫২.২০ সেকেন্ড) এর থেকে বেশ কম সময়েই তিনি শেষ করেছিলেন এবং এর পূর্ববর্তী শ্রেষ্ঠ সময় ২০১৪ সালে মাচেত্রিরা রাজু পুভাম্মা করা ৫১.৭৩ সেকেন্ড কেও ছাপিয়ে গিয়েছেন। সেই বছর একই ইভেন্টে শিওরান এর সময় ছিল ৫২.৩৫ সেকেন্ড, যেখানে ২০১৩ সালে চেন্নাইতে তার পূর্ববর্তী ব্যক্তিগত শ্রেষ্ঠ সময় ছিল ৫৩.৯৪ সেকেন্ড। 
অলিম্পিকে মহিলাদের ৪ × ৪০০ মি রিলে ইভেন্টেও শিওরান যোগ্যতা অর্জন করেছেন। ২০১৬ সাকে জুলাই মাসে ব্যাংগালোর এ শিওরান, অনিল্ডা থমাস, মাচেত্রিরা রাজু পুভাম্মা এবং টিন্টু লুক্কা এর সময় ছিল ৩:২৭.৮৮ এবং অলিম্পিকের জন্য যোগ্যতা অর্জন করা ১৬টি দলের মধ্যে ভারত ১২ তম স্থান অধিকার করে।
জিনসন জনসন

জিনসন জনসন (জন্ম ১৫ই মার্চ ১৯৯১) একজন ভারতীয় দৌড়বীর। তিনি ৮০০মিটার ইভেন্ট এর স্প্রিন্টার, ২০১৬ গ্রীষ্মকালীন অলিম্পিকে ৮০০মিটার দৌড় প্রতিযোগীতায় তিনি অংশগ্রহণ করেন।
জনসন ১৫ই মার্চ ১৯৯১ সালে জন্মগ্রহণ করেন কেরলএর কজিকডে জেলার চাক্কিট্টাপাড়া তে। কুলাথুভায়াল এর সেন্ট জর্জ হাই স্কুল থেকে শিক্ষা অর্জন করেন এবং পরবর্তী কালে কোট্টায়াম এর বাসেলিয়াস কলেজ থেকে স্নাতক হন। ২০০৯ সালে ভারতীয় সেনাবাহিনীতে যোগিদান করার আগে তিনি কোট্টায়াম এর কেরলা স্পোর্টস কাউন্সিলস স্পোর্টস হসটেল এ প্রশিক্ষণ নিতেন।
২০১৮ এশিয়ান গেমস এর ৮০০ মিটারে তিনি রৌপ্য পদক জিতেছিলেন।
হারপেটোলজি

উভচর (amphibians) এবং সরীসৃপ প্রাণীদের নিয়ে কাজ করেন এমন বিজ্ঞানীদের বলা হয় হারপেটোলজিস্ট, আর প্রাণি বিজ্ঞানের যে শাখায় এসব প্রাণীদের নিয়ে আলোচনা করা হয় তাকে হারপেটোলজি বলে। উভচর প্রাণীদের মধ্যে ব্যাঙ, স্যালামাণ্ডার, গোসাপ, ও সিসিলিয়ান (জিমনোফোনা), এবং সরিসৃপদের মধ্যে সাপ, গিরগিটি, এম্ফিসবিনিডাই, কচ্ছপ, কুমির, এবং টুয়টারা এ শাখার আলোচ্য বিষয়।
বর্তমানে এ শাখায় প্রায় ৬৭০০-এরও উপরে বিভিন্ন প্রজাতির উভচর ও ৯০০০-এর উপরে সরীসৃপ প্রাণী রয়েছে। 
এ বিষয়ের প্রতি প্রচন্ড আগ্রহ থেকে যারা বিভিন্ন প্রজাতির সরীসৃপ অথবা উভচর প্রাণী সংগ্রহে রাখেন তাদেরকে ইংরেজিতে 'হারপার' (herpers) বলে। এটি উভচর ও সরীসৃপে প্রাণীর একটি ইংরেজি আঞ্চলিক ভাষাযর শব্দ।
'হারপেটোলজি' শব্দটি এসেছে গ্রীক শব্দ ἑρπετόν (উচ্চারন: eːɾpetόn, ইংরেজি: herpeton, অর্থ: লতানো পশু) ও -λογία (উচ্চারন: -λοɡίa, ইংরেজি: -logia, অর্থ: লতানো পশু) থেকে। 
'হারপার' হচ্ছে উভচর ও সরিসৃপ প্রাণীর একটি আঞ্চলিক ইংরেজি শব্দ, যা কিনা 'হারপারটাইল' শব্দ থেকে এসেছে। কার্ল লিনিয়াস তার প্রাণী শ্রেণিবিন্যাসে এ দুইপ্রকার প্রাণীদের একই শ্রেনীতে দলভূক্ত করেন।
যদিও বর্তমানে বিভিন্ন স্কুল-কলেজে স্নাতক (এমন কি স্নাতকোত্তর) পর্যায়ের ছাত্র-ছাত্রীরা এটাকে একটি একক পাঠ্য বিষয় হিসেবে নিয়ে পড়াশোনা করতে পারেনা, তবে জীব বিজ্ঞানে এটাকে একটি মৌলিক বিষয় হিসেবে নিতে পারে। প্রাণী বিজ্ঞানে অর্জিত প্রায় সবটুকু জ্ঞান এ বিষয়ের উপর প্রয়োগ করা যায়।
পেশা হিসেবে হারপেটোলজি কেবল গবেষণা ক্ষেত্রেই সীমাবদ্ধ নয়—এখন শিক্ষা ও জরিপ, প্রাণিবিদ্যাবিষয়ক কর্মী, জাদুঘরের কর্মী ও মহাবিদ্যালয়ে শিক্ষক হিসেবেও কাজ করা যায়।
ভাগ্যশ্রী

ভাগ্যশ্রী পাটবর্ধন (; জন্ম:২৩ ফেব্রুয়ারি ১৯৬৯) ভারতের একজন চলচ্চিত্র অভিনেত্রী।তার অভিনীত "ম্যায়নে প্যায়ার কিয়া" চলচ্চিত্রের মাধ্যমে দর্শক মহলে পরিচিত হন।এর পর তিনি বহু হিন্দি,তামিল,কান্নাড়া,মারাঠি, ভোজপুরি চলচ্চিত্রে অভিনয় করেছেন।
১৯৬৯ সালে সাংলির পাটবর্ধন রাজ পরিবারে ভাগ্যশ্রীর জন্ম হয়।তার পিতা হলেন বিজয় সিংহরাও মাধবরাও পাটবর্ধন। তিনি তিন বোনের মধ্য সবার বড়।
মাইকেল ফার

মাইকেল ফার (ইংরেজি: Michael Farr) (জন্ম: ১৯৫৩) একজন ব্রিটিশ টিনটিন-বিশেষজ্ঞ এবং প্রাক্তন রিপোর্টার। তিনি দুঃসাহসী টিন‌টিন কমিক সিরিজ এবং এর স্রষ্টা হার্জ সম্পর্কে আলোচনা, গ্রন্থ রচনা ও অনুবাদ করেছেন।
মাইকেল ফার ১৯৫৩ সালে ফ্রান্সের প্যারিস শহরে জন্মগ্রহণ করেন। তার পিতা ব্রিটিশ সাংবাদিক ওয়াল্টার ফার এবং মাতা অস্ট্রিয়ান-চেক হিল্ডগার্ড ফার। হ্যারো স্কুলে পড়ালেখা শেষে ফার বৃত্তি পেয়ে যান কেমব্রিজের ট্রিনিটি কলেজে। প্রথমে ধর্মতত্ত্ব অধ্যয়ন শুরু করলেও পরে তিনি চারুকলাতে এম.এ ডিগ্রি অর্জন করেন। তিনি প্রথমে রয়টার্স এবং পরে ডেইলি টেলিগ্রাফের রিপোর্টার হন এবং বৈদেশিক প্রতিবেদক হিসেবে বহু দেশ ভ্রমণ করেন।
রিপোর্টিংয়ের কাজে ১৯৭৯ সালে মাইকেল ফারকে আফ্রিকায় প্রেরণ করা হয়। দুবছর পর তিনি যান জার্মানিতে, সেখানে ডেইলি টেলিগ্রাফের প্রধান সংবাদদাতা হিসেবে ১৯৮৮ সাল পর্যন্ত কাজ করেন। এই সময়কালে তিনি পূর্ব ইউরোপ এবং সোভিয়েত ইউনিয়নে রিপোর্ট কাভার করেছেন। বার্লিন প্রাচীর ভাঙার সময় ফার উপস্থিত ছিলেন এবং সোভিয়েত ইউনিয়নের ভাঙন তিনি খুব কাছ থেকে দেখেছেন। এসব অভিজ্ঞতা তিনি লিখেছেন তার "ভ্যানিশিং বর্ডারস" বইতে।
টিনটিন-এর উৎসাহী পাঠক ফার হার্জের সংস্পর্শে আসেন ১৯৭৮ সালে, ব্রাসেলসে কর্মরত অবস্থায়। হার্জ সাধারণত প্রচারবিমুখ হলেও ফারকে সাক্ষাৎকার দিতে সম্মত হন। তারা একত্রে এক রেস্তোরাঁয় মধ্যাহ্নভোজ করেন এবং তাদের মধ্যে বহু বিষয়ে কথোপকথন হয়। পরবর্তীতে ফার টিনটিন ও অ্যার্জকে নিয়ে গবেষণায় আত্মনিয়োগ করেন; বই লেখেন, বক্তৃতা দেন। এসময়ের ব্রিটিশ টিনটিন-বিশেষজ্ঞদের পথিকৃৎ হিসেবে তিনি প্রসিদ্ধ।
২০০৪ সালে গ্রীনউইচে মেরিটাইম জাদুঘরের টিনটিন প্রদর্শনীর এক সেশনে ফার বিবিসিকে সাক্ষাৎকার দেন। ২০০৩ সালের প্রামাণ্যচিত্র "টিনটিন অ্যন্ড আই"-এ তাকে দেখানো হয়। বর্তমানে তিনি তার জার্মান স্ত্রী-কন্যা নিয়ে লন্ডনে বাস করছেন।
বহুভাষী ফার ইংরেজি, ফরাসি, জার্মান এবং ইতালীয় ভাষা জানেন। তার ইংরেজি বই লেখার সময় এর একটি ফরাসী সংস্করণও তিনি লিখেছেন।
ছেংথুম ফা

কীর্তিধর বা সিংহতুঙ্গ বা ছেংথুম ফা ত্রিপুরা রাজ্যের রাজা ছিলেন।
রাজমালা অনুসারে, ইখতিয়ার উদ্দিন মুহম্মদ বিন বখতিয়ার খলজী যখন লক্ষ্মণসেনকে পরাজিত করে গৌড় অধিকার করেন, সিংহতুঙ্গ সেই সমসাময়িক কালে ত্রিপুরার সিংহাসন লাভ করেন। সিংহতুঙ্গের রাজত্বকালে মেহেরকুলের জমিদার হীরাবন্ত খাঁ গৌড়ের নবাবকে ত্রিপুরা হতে সংগৃহীত মহামূল্যবান রত্নসামগ্রী উপহারস্বরূপ নৌকা বোঝাই করে পাঠানোর ব্যবস্থা করেন। সেই সংবাদ পেয়ে সিংহতুঙ্গের আদেশে ত্রিপুর সৈন্য মেহেরকুল আক্রমণ করে হীরাবন্তের উপহারসামগ্রী লুঠ করে নেয়। ফলে হীরাবন্তের পরামর্শে গৌড়ের নবাবের আদেশে দুই থেকে তিন লক্ষ সেনা ত্রিপুরা আক্রমণ করলে সিংহতুঙ্গ সন্ধির প্রস্তাব পাঠান। কিন্তু সন্ধি প্রস্তাবে অখুশি তাঁর রাণী নিজে ত্রিপুর সৈন্যবাহিনীকে উৎসাহিত করে যুদ্ধক্ষেত্রে অবতীর্ণ হয়ে নেতৃত্ব প্রদান করেন এবং গৌড় সৈন্যকে পরাজিত করেন। ফলে মেহেরকুল অঞ্চল ত্রিপুরা রাজ্যের অন্তর্গত হয়।
বর্তমান ঐতিহাসিক মতে ছেংথুম ফার রাজত্বকাল ছিল ১৪০০-১৪৩১ খ্রিস্টাব্দ, এবং তিনিই প্রথম মাণিক্য উপাধি নেন মহামাণিক্য নামে। বাংলার রাজা গণেশের রাজত্বের প্রথম দিকে ইনি চট্টগ্রাম ও শ্রীহট্টের মধ্যবর্তী অঞ্চলে রাজ্য স্থাপন করেন এবং বাংলার মুসলমান শক্তিকে প্রতিহত করে স্বরাজ্য রক্ষা করার পর মাণিক্য উপাধি গ্রহণ করেন। সেক্ষেত্রে এঁর পুত্র ও পরবর্তী রাজা ডাঙ্গর ফা, এবং এই ডাঙ্গর শব্দের সংস্কৃতীকৃত রূপ ছিল ধর্ম, ফলে রাজা ধর্মমাণিক্যকেই ধরা যেতে পারে ডাঙ্গর ফা। রাজমালায় প্রথম মাণিক্য উপাধিধারী রত্নমাণিক্য ছিলেন মহামাণিক্যের পিতামহ এবং মহামাণিক্য ছিলেন ধন্যমাণিক্যের পিতামহ; কিন্তু মুদ্রা ও তাম্রশাসনের সাক্ষ্য অনুযায়ী ধর্মমাণিক্যের পরবর্তী রাজা রত্নমাণিক্য, এবং ধন্যমাণিক্যের রাজত্বকাল আরও পরে।
রাজমালা অনুযায়ী রাজাদের ক্রম: ছেংথুম ফা → আচং ফা → খিচুং ফা → ডাঙ্গর ফা → রাজা ফা ও তাঁর ভাই রত্ন ফা (প্রথম রত্নমাণিক্য, ১২৭৯-১৩২৩ খ্রিঃ, মাণিক্য উপাধি লাভ ১২৮০ খ্রিঃ) → রত্নমাণিক্যের দুই ছেলে প্রথম প্রতাপমাণিক্য ও মুকুটমাণিক্য → মহামাণিক্য (মুকুটমাণিক্যের পুত্র, ১৪০০-১৪৩১ খ্রিঃ) → ধর্মমাণিক্য (১৪৩১-১৪৬২ খ্রিঃ, ১৩৮০ শকাব্দ তথা ১৪৫৮ খ্রিঃ-এর তাম্রশাসন আছে, যা দিয়ে কুমিল্লার ধর্মসাগর দীঘি উৎসর্গিত হয়) → দুই ছেলে দ্বিতীয় প্রতাপমাণিক্য ও ধন্যমাণিক্য (১৪৬৪-১৫১১ খ্রিঃ, ১৪২৩ শকাব্দে বা ১৫০১ খ্রিস্টাব্দে উদয়পুরে ত্রিপুরাসুন্দরী মন্দির প্রতিষ্ঠা)
মুদ্রা ও তাম্রশাসন ভিত্তিক ঐতিহাসিক মত: ছেংথুম ফা বা মহামাণিক্য (মহামাণিক্যের রাজমালা-উক্ত রাজত্বকাল) → ডাঙ্গর ফা বা ধর্মমাণিক্য (ধর্মমাণিক্যের রাজমালা-উক্ত রাজত্বকাল, রাজমালা-উক্ত তাম্রশাসনটি না দেখলেও মেনে নেওয়া হয়েছে) → প্রথম রত্নমাণিক্য (১৪৬৪-১৪৮৯ খ্রিঃ, ১৩৮৬-১৩৮৯ শকাব্দের মুদ্রা পাওয়া গেছে) → প্রথম বিজয়মাণিক্য (১৪৮৯ খ্রিঃ, ১৪১০ শকাব্দের তাম্রশাসন পাওয়া গেছে, এই রাজার জায়গায় রাজমালায় প্রতাপমাণিক্য লেখা হয়েছে) → মুকুটমাণিক্য (১৪৮৯-১৪৯০ খ্রিঃ, ১৪১১ শকাব্দের মুদ্রা পাওয়া গেছে) → ধন্যমাণিক্য (১৪৯০-১৫১৫ খ্রিঃ, সর্বপ্রথম মুদ্রা ১৪১২ শকাব্দের, সর্বশেষ মুদ্রা ১৪৩৫ শকাব্দের, যাতে তিনি চট্টগ্রাম-বিজয়ী বলে বর্ণিত, পরবর্তী রাজা ধ্বজমাণিক্যের মুদ্রা পাওয়া যায় নি, তৎপরবর্তী দেবমাণিক্যের ১৪৪২ শকাব্দের মুদ্রা পাওয়া গেছে)
ফলে রাজমালায় যে সময়ে ধন্যমাণিক্যের রাজত্বকাল দেখানো আছে, সেই সময়ে আধুনিক মতে রত্নমাণিক্যের রাজত্বকাল এবং প্রথম মাণিক্য উপাধি নেন ছেংথুম ফা।
দিব্যেন্দু বড়ুয়া

দিব্যেন্দু বড়ুয়া (Dibyendu Barua) (জন্ম: অক্টোবর ২৭, ১৯৬৬) ভারতের পশ্চিমবঙ্গের কলকাতার একজন দাবা গ্র্যান্ডমাস্টার। তিনি  বিশ্বনাথন আনন্দের পর দ্বিতীয় ভারতীয় গ্র্যান্ডমাস্টার এবং নিয়াজ মোরশেদ এর পরে দ্বিতীয় বাঙ্গালী গ্রান্ডমাস্টার। তাঁর অসাধারণ সাফল্যের জন্যে তাকে বাঙ্গালী দাবাড়ুদের মধ্যে অন্যতম সেরা বলা যেতে পারে। ১৯৭৮ সালে ১২ বছর বয়সে ভারতীয় জাতীয় চ্যাম্পিয়নশিপ দাবায় সর্বকনিষ্ঠ অংশগ্রহণকারী হিসবে অংশগ্রহণ করেন। ১৯৮২ সালে বড়ুয়া তৎকালীন বিশ্বের দুই নম্বর গ্র্যান্ডমাস্টার প্রয়াত ভিক্টর করশনয়কে লন্ডনে পরাজিত করেন। ১৯৮৩ সালে তিনি প্রথমবার জাতীয় চ্যাম্পিয়নশিপ জেতেন। বড়ুয়া ১৯৯১ সালে ফিদে দ্বারা গ্র্যান্ডমাস্টার খেতাবে ভুষিত হন। 
তিনি ১৯৮৩ সালে অর্জুন পুরস্কার পান।
৮ ফেব্রুয়ারি ২০১৫ সালে দিব্যেন্দু গ্রামের বাচ্চাদের দাবা শিক্ষার জন্য দক্ষিণ চব্বিশ পরগনার কাশীপুর গ্রামে প্রথম চেস হাবের উদ্বোধন করেন।
আভালাঞ্চ শৃঙ্গ ১

আভালাঞ্চ শৃঙ্গ ১ ভারতের উত্তরাখণ্ডে অবস্থিত ৬১৯৬ মিটার উচ্চ একটি পর্বতশৃঙ্গ। আরওয়া উপত্যকার উপরের দিকে এবং বদ্রীনাথের উত্তরপশ্চিমে এই শৃঙ্গের অবস্থান।
কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ১ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি প্রধান শৃঙ্গ। এটির উচ্চতা ৬১৯৬ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত।
এই শৃঙ্গ সারা বছরই বরফে ঢাকা থাকে।
১৯৫২ সালে ডেভিড ব্রাইসন এবং জ্যাকসন এই শৃঙ্গ আরোহণের প্রচেষ্টা করেন কিন্তু অসফল হন।
ময়মনসিংহ জাদুঘর

ময়মনসিংহ জাদুঘর ময়মনসিংহ শহরের ১৭ অমৃত বাবু রোডের জমিদার মদন বাবুর বাগান বাড়িতে অবস্থিত। জাদুঘরটি ময়মনসিংহ অঞ্চলের জন্য একটি গুরুত্বপূর্ণ সংগ্রহশালা হিসেবে কাজ করছে। এখানে ময়মনসিংহ জেলার স্থানীয় স্থাপত্য, মূর্তি, লৌহ জিনিসপত্র, হস্তশিল্প, শিলালিপি ও বিভিন্ন বাণিজ্যিক দ্রব্যাদিসহ অনেক পুরাতন জিনিস-পত্র রয়েছে। এ জাদুঘরের অধিকাংশ জিনিস সংগ্রহ করা হয়েছে ময়মনসিংহ অঞ্চলের বিভিন্ন জমিদার বাড়ি থেকে। সর্বমোট ২১৪টি বস্তু জাদুঘরের তিনটি কক্ষে সংরক্ষিত রয়েছে।
জাদুঘরটি ১৯৬৯ সালে ময়মনসিংহের তৎকালীন ডেপুটি-কমিশনার কর্তৃক প্রতিষ্ঠিত হয়েছিল। প্রথমদিকে ময়মনসিংহ পৌরসভা এটির তদারকি করলেও ১৯৮৯ সালে জাদুঘরটি বাংলাদেশ প্রত্নতত্ত্ব অধিদপ্তরের অধীন নিয়ে আসা হয়। ১৯৯৫ সালের গ্যাজেটে জাদুঘরটি সরকারিভাবে অন্তর্ভুক্ত করা হয়।
পৌরসভার নাম অনুসারে ১৯৬৯ সালে এ যাদুঘরের নাম ছিল মোমেনশাহী জাদুঘর। পরবর্তীতে এ জাদুঘরের নাম দেওয়া হয় ময়মনসিংহ প্রত্নতাত্ত্বিক জাদুঘর। বর্তমানে এটি ময়মনসিংহ জাদুঘর নামে পরিচিত।
সংরক্ষিত বস্তুর মধ্যে রয়েছে পাণ্ডুলিপি ও বিভিন্ন ধরনের মুদ্রা যদিও অধিকাংশ বস্তুই প্রদর্শনী বাক্সের অভাবে প্রর্দশন করা হয়নি। এছাড়াও রয়েছে ময়ূরের মমি যা ময়মনসিংহ মেডিকেল কলেজ কর্তৃক দান করা হয়েছিল। ১৯৯৯-২০০১ সালের সংস্কারের সময় সংরক্ষিত বাঁশ ও বেতের জিনিসপত্র, পাখির মমি, আলোকচিত্র ও স্থানীয় বিভিন্ন লোকগীতির ক্ষতি সাধিত হয়েছিল।
যাদুঘরে সংরক্ষিত উল্লেখযোগ্য নিদর্শনগুলো হচ্ছে- হাতির মাথা, মহিষের সিং, কাঠের শোকেজ, হাতির দাতের নকশি করা সোফা সেট, মার্বেল পাথরের গোল টেবিল, শ্বেত পাথরের টেবিল, মোমবাতি ঝাড়, হুক্কা, শ্বেত পাথর, কালো পাথরের ৫টি মূর্তি, লোহার সিন্ধুক, গন্ডারের চামড়া, বল্লম, খড়গ, রামদা প্রভৃতি। 
আরো আছে জমিদারদের বিভিন্ন আসবাবপত্র, ব্যাবহারকৃত দ্রব্যসামগ্রী ও সৌখিন জিনিসপত্র। যেমন- স্টাফ করা বাঘের মাথা, তেমনি আছে ট্যান করা গন্ডারের চামড়া, হাতির কঙ্কালসহ বিশাল সাইজের কিছু হর্ন। আমদানিকৃত ও ওয়েল ফিনিশড শ্বেত পাথরের মূর্তিসহ বেশকিছু কষ্টি পাথরের বিষ্ণুমূর্তি, বড় ঝিনুকের খোলস, বলির গজি, দা থেকে একটা মানুষ্য হস্ত কর্তনের যন্ত্রও আছে।
কিছু বস্তু জামিদার বাড়ি থেকে সরাসরি সংগ্রহ করা হয়েছিল। মুক্তাগাছা জমিদার বাড়ি থেকে সংগৃহীত বস্তুর মধ্যে রয়েছে পাথর ফুলদানি, কম্পাস, প্রাচীন ঘড়ি, অলঙ্কার, মৃত্শিল্প, মেশিন বয়ন, ফুলদানি, মোমের ঘোড়া, লোহার তাক এবং ক্রীড়া সামগ্রী; খোদাই-করা ভাস্কর্য সরস্বতী, বিষ্ণু; প্রাকৃতিক ইতিহাস আইটেমের মধ্যে বাঘের মাথা, দুই হরিণের মাথা, এবং একটি বন্য ষাঁড়ের মাথা অন্তর্ভুক্ত। গৌরীপুর জমিদার প্রাসাদ থেকে সংগ্রহ করা বস্তুর মধ্যে রয়েছে হাতির মাথা, সোফা সেট, ইতালীয় মূর্তি ও শিকারে ব্যবহৃত যন্ত্রাদি। এছাড়াও জাদুঘরটিতে গ্রাম্য অনেক চিত্রকর্ম রয়েছে।
যাদুঘর সূত্র জানায়, আগে যাদুঘর পরিদর্শনের জন্য টিকিটের মূল্য ছিল ২ টাকা। এখন ৫ টাকা করা হয়েছে। রাজস্ব বিভাগে চারজন এবং মাস্টার রোলে চারজন স্টাফ এই যাদুঘর পরিচালনা করে থাকেন।
আভালাঞ্চ শৃঙ্গ ২

আভালাঞ্চ শৃঙ্গ ২ হলো ভারতের উত্তরাখণ্ডে অবস্থিত ৬,৪৪৩ মিটার উচ্চ একটি পর্বতশৃঙ্গ। কালিন্দী গিরিপথের দক্ষিণে এর অবস্থান।
কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ২ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি উচ্চতম। এটির উচ্চতা ৬,৪৪৩ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত।
এরিক শিপটন এবং ফ্র্যাঙ্ক স্মিথ দুজন শেরপার সাথে ১৯৩১ সালের ২২ জুলাই এই শৃঙ্গ আরোহণ করেন। ফেরার সময় এদের হিমানী-সম্প্রপাতের মধ্যে পড়তে হয়েছিল।